REPUBLIKA HRVATSKA

VARAŽDINSKA ŽUPANIJA

GRAD VARAŽDIN

**VI. osnovna škola Varaždin**

Dimitrija Demetra 13

Varaždin, **6. 9. 2021.**

**OBRAZAC ZA WEB**

**Informacije o predmetu - GEOGRAFIJA**

**Ime i prezime učitelja: Vera Hlapčić, prof. geografije i povijesti**

**Alenka Bađun, prof. geografije**

**Bojana Perko, prof. geografija i povijesti**

**Predmet: GEOGRAFIJA**

**Elementi ocjenjivanja/vrednovanja:**

|  |  |
| --- | --- |
| **Naziv** | **Opis***:*  |
| Geografska znanja | - *učenik se ispituje usmeno i pismeno iz geografskih znanja, geografskih vještina i istraživanja, te kartografske pismenosti*- usmeno provjeravanje nekoliko učenika na svakom satu- pisane provjere znanja pišu se na kraju svake veće nastavne cjeline uz pomoć zadataka objektivnog tipa (najviše 4 puta tijekom nastavne godine), prema Vremeniku pismenih provjera znanja |
| Geografske vještine i istraživanje | - izrada i analiza grafičkih priloga, izvršavanje vježbi, praktičnih zadataka (brzina, točnost i samostalnost u radu) te izrada i prezentacija postera, referata i multimedijalnih prezentacija- usvojenost geografskih vještina provjerava se pisanim i usmenim putem- u ovu se rubriku upisuje ocjena iz izvanučioničke i terenske nastave |
| Kartografska pismenost | - provjerava se u sklopu usmene provjere znanja- tijekom obrade novih nastavnih sadržaja- pismenim putem (slijepe karte) u sklopu pisane provjere znanja |

Iz ispita i usmenog odgovora učenik u pravilu **dobiva dvije ocjene** ukoliko ispit sadrži slijepu kartu i kartografske prikaze s zadatcima koji se posebno vrednuju i ocjenjuju, ili se prilikom usmenog odgovaranja vrednuju dva elementa međusobno povezana. (npr. geografska znanja i geografske vještine/kartografska pismenost.

Učenici će pisati pisane provjere i kratke pisane provjere. Kod pisanih provjera pridržavati će se pravila da ispod 45% riješenosti se ne može dobiti pozitivna ocjena.

Pored pisanih provjera učenici će pisati i kratke pisane provjere. Kratke pisane provjere svojim opsegom će obuhvaćati manji dio nastavnog sadržaja. (čl.8.. Pravilnika o načinima, postupcima i kriterijima vrednovanja)

**U navedenim provjerama ispod 50% riješenosti učenik ne može dobiti pozitivnu ocjenu.**

**ELEMENTI VREDNOVANJA**

|  |  |
| --- | --- |
| **Naziv** | **Opis***:*  |
| Geografska znanja  | obuhvaća činjenično, konceptualno i proceduralno znanje. Činjenično znanje je temelj za razumijevanje geografskih sadržaja, no težište treba staviti na konceptualno i proceduralno znanje koje će omogućiti primjenu znanja u novim situacijama i kreativno rješavanje prostornih problema. Usvojenost odgojno-obrazovnih ishoda u ovom elementu provjerava se usmenim ispitivanjem i pisanim provjerama. Usmeno ispitivanje provodi se kontinuirano tijekom nastavne godine. Pisane provjere kreira učitelj i uključuje zadatke otvorenoga i zatvorenog tipa. Pisane provjere provode se periodično, nakon učenja i poučavanja određene skupine ishoda. |
| Geografsko istraživanje i vještine | * grafičke, statističke, matematičke i orijentacijske vještine (orijentiranje s pomoću orijentira, uređaja - kompas, GPS i planova/geografskih karata)
* ako je za taj razred planiran istraživački rad tada treba vrednovati i sve vještine koje su u funkciji njegova ostvarivanja: opažanje, postavljanje pitanja, planiranje istraživanja; prikupljanje podataka; bilježenje, vrednovanje i predstavljanje podataka; interpretiranje i analiziranje podataka te zaključivanja; komuniciranje rezultata i postupaka istraživanja te vještine reflektiranja o provedenom istraživanju.
 |
| Kartografska pismenost  | * poznavanje elemenata i sadržaja svih vrsta geografskih karata
* interpretacija prostorne organizacije i procesa čitanjem sadržaja geografskih karata.

Razvijenost kartografske pismenosti provjerava se usmenim ispitivanjem te pisanim provjerama koje uključuju i slijepe karte.  |

**Dodatne aktivnosti učenika:**

|  |  |
| --- | --- |
| **Naziv** | **Način vrednovanja** |
| Plakat | - učenik izrađuje plakat, referat ili PP prezentaciju u dogovoru sa učiteljem (u protivnom aktivnost neće biti vrednovana)- ocjena iz tih aktivnosti upisuje se u rubriku geografskih vještina |
| Referat |
| Prezentacija |
| REFERAT | **PRAVILA PISANJA REFERATA**Referat je samostalni pismeni rad učenika na zadanu temu kojemu prethodi istraživački rad učenika.Struktura referataUVOD – obavezni dio svakoga rada, ukratko napišemo nešto o svojoj temi, što nas se posebno dojmilo iz isteRAZRADA TEME – sveobuhvatno obrađena tema s poglavljimaZAKLJUČAK – zaključne misli ili poruke na kraju radaBIBLIOGRAFIJA ( popis korištene literature i svih izvora ) |
| POSTER | **OPĆA PRAVILA ZA IZRADU POSTERA OBUHVAĆAJU:**· veličina papira: format A0, A1, A2· veličina slova : naslov 80 točaka ( font 80 ), podnaslov 34 - 38 točaka, tekst 18 – 24 točke· font slova : Times New Roman, Bookman i Helvetica |
| PREZENTACIJA | **PRAVILA ZA IZRADU PREZENTACIJA****Početni slajd treba sadržavati:**· naslov prezentacije· ime autora· naziv institucije kojoj pripada autor· mjesto i datum održavanja prezentacije· kontakt podatke autora najčešće stavljamo na posljednji slajd**Tekst na slajdovima:**· tekst treba biti u natuknicama· na jedan slajd treba staviti najviše četiri do pet točaka**Animacija teksta:**· korištenje previše različitih načina animacija teksta zbunjuje i narušava dinamiku prezentacije**Font slova:**· u prezentaciji treba koristiti jednaku vrstu slova· koristite standardne fontove kao što su Arial, Times New Roman ili Verdana jer su najlakše čitljivi· veličina slova - od 24 pt do 32 pt· koristite istu veličinu slova u cijeloj prezentaciji· za naglašavanje mogu se koristiti Bold slova**Boja pozadina i slova:**· prilikom odabira boja treba voditi računa o kontrastu između boje pozadine i boje slova· korištenje više različitih boja na slajdu odvraća pozornost i umara publiku**Dizajn slajda:**· za pozadinu vaše prezentacije možete odabrati jedan od ponuđenih template-a iz baze PowerPoint-a – u tom slučaju mogućnost pogreške je najmanja· ukoliko preuzimate template s Interneta – vodite računa o čitljivosti teksta (i o razlici u kvaliteti prikaza na Vašem računalu i na projekciji)**Slike:**· slike su efektan način vizualizacije informacija i ljudi ih duže pamte· slika mora biti u skladu s onim o čemu se govori i podržavati osnovnu poruku |

**Razine postignuća :**

|  |  |  |  |
| --- | --- | --- | --- |
| **Ocjena** | **Razina** | **Opis** | **Učenik će moći….** |
| Nedovoljan(1) |  | - ne odgovara na postavljena pitanja i nije usvojio/la ključne pojmove- ne razumije nastavne sadržaje i ne primjenjuje geografska znanja u svakodnevnom životu- uz veliku pomoć učitelja/nastavnika nepotpuno i nesuvislo opisuje geografske pojmove i procese- ne pokazuje volju i želju za stjecanjem geografskih znanja, sposobnosti i vještina- pogrešno uočava geografske sadržaje na geografskoj karti i nesuvislo analizira kartografske, grafičke i slikovne priloge te donosi nelogične zaključke bez razumijevanja- ne prepoznaje geografske sadržaje na geografskoj karti u učionici niti uz veliku pomoć učitelja/nastavnika i ne koristi se geografskom kartom u prostoru na terenskoj nastavi | Učenik ne izvršava zadatke, ne surađuje, ne želi govoriti… |
| Dovoljan (2) | Znanje, reprodukcija | - djelomično i površno odgovara na postavljena pitanja, uz pomoć učitelja/nastavnika- ne razumije u potpunosti nastavne sadržaje i otežano primjenjuje stečena znanja- uz znatnu pomoć učitelja/nastavnika na jednostavan način nabraja i opisuje geografske pojmove i procese- ponekad ne pokazuje volju i želju za stjecanjem geografskih znanja, sposobnosti i vještina- površno uočava geografske sadržaje na geografskoj karti i s pogreškama analizira kartografske, grafičke i slikovne priloge te nesamostalno donosi zaključke- koristi geografsku kartu u učionici uz pomoć učitelja/nastavnika i teško uočava geografske sadržaje, slabo se orijentira u prostoru na terenskoj nastavi | …definirati, nabrojiti, imenovati, poredati, opisati temeljne pojmove. |
| Dobar (3) | Konceptualno razumijevanje | - polagano i uglavnom točno odgovara na postavljena pitanja, uz pomoć učitelja/nastavnika- uglavnom razumije nastavne sadržaje i djelomično primjenjuje stečena znanja- uz pomoć učitelja/nastavnika izvodi zaključke i prosječno razumije geografske pojmove i procese- ponekad nespreman/na iskazati geografska znanja, sposobnosti i vještine- djelomično uočava geografske sadržaje na geografskoj karti i nepotpuno analizira kartografske, grafičke i slikovne priloge te prosječno donosi zaključke- koristi geografsku kartu u učionici uz pomoć učitelja/nastavnika i prosječno se orijentira u prostoru na terenskoj nastavi | …prepoznati temeljne pojmove, razumije gradivo ali ga ne zna primijeniti niti obrazložiti, uz pomoć učitelja rješava jednostavne zadatke. |
| Vrlo dobar(4) | Primjena | - sporije ali točno, logično i uglavnom argumentirano odgovara na postavljena pitanja uz eventualno postavljanje potpitanja- razumije nastavne sadržaje i uspješno primjenjuje stečena znanja- uglavnom samostalno izvodi zaključke i razumije geografske pojmove i procese- posjeduje i gotovo uvijek primjenjuje geografska znanja, sposobnosti i vještine- točno uočava geografske sadržaje na geografskoj karti i uspješno analizira kartografske, grafičke i slikovne priloge te uglavnom samostalno donosi zaključke- uspješno koristi geografsku kartu u učionici i pri orijentaciji u prostoru na terenskoj nastavi | …razumije gradivo i zna ga objasniti, služi se usvojenim znanjem, navodi vlastite primjere, samostalno rješava postavljene zadatke. |
| Odličan (5) | Rješavanje problema | - brzo, točno, opširno, logično i argumentirano odgovara na postavljena pitanja- u potpunosti razumije nastavne sadržaje, proširuje ih vlastitim iskustvom i primjenjuje u životnim situacijama- samostalno izvodi zaključke i uočava uzročno-posljedične veze, geografske pojave i procese- posjeduje iznadprosječna znanja, sposobnosti i vještine- točno i precizno uočava geografske sadržaje na geografskoj karti, izrazito uspješno analizira kartografske, grafičke i slikovne priloge te samostalno donosi zaključke- izrazito uspješno koristi geografsku kartu u učionici i pri orijentaciji u prostoru na terenskoj nastavi  | …stečeno znanje primjenjuje na nove, složenije primjere, uspješno izvršava korelaciju sa srodim gradivom, samostalno rješava složenije zadatke, služi se dodatnim izvorima znanja, sposoban je prenositi znanje na druge. |

|  |
| --- |
| Potreban pribor:- udžbenik, radna bilježnica, bilježnica, drvene bojice, geografski atlas – OBAVEZAN NA SVAKOM NASTAVNOM SATU |

|  |
| --- |
| **Pravila ponašanja učenika u učionici:**- čuvati učionicu i sav inventar u njoj; - OBAVEZNO prijaviti svako oštećenje na koje su naišli; - OBAVEZNO nositi školske papuče; - uljudno se ponašati, te poštivati učitelje, učenike i ostale djelatnike Škole;- po školskog ploči ZABRANJENO je pisati ako učitelj nije u razredu- sve stvari koje se nalaze na učiteljevom stolu nije dopušteno dirati - vanjske žaluzine na prozorima nije dopušteno dirati ako učitelj nije u razredu- u slučaju nepoštivanja Kućnog reda i ovih pravila, prema učeniku će biti poduzete sankcije prema Pravilniku o pedagoškim mjerama |

|  |
| --- |
| Ostalo (dodatne informacije o predmetu):Iz nastavnog predmeta organizirana je dodatna nastava prema dogovoru s učiteljem.  |

|  |
| --- |
| Konzultacije za učenike i suradnja s roditeljima:- učenici za vrijeme školskog sata i odmora- roditelji u vrijeme individualnih razgovora |